section_heading: Karijera
paragraph_text: Završio je Dvanaestu beogradsku gimnaziju. Tih godina, počeo se ozbiljnije baviti muzikom, već sklada, bježi sa satova i nastupa po beogradskim klubovima. Prekretnica se dogodila 1999. godine, u jesen, posle bombardiranja. Kao šesnaestogodišnjak, Dušan Bačić, upoznaje Nedu Ukraden i počinje nastupati kao klavijaturist s njom. Ta suradnja traje već 15 godina. Uz Nedu Ukraden je proputovao planet više puta, Amerika, Europa, Australija. Tada je prvi put imao priliku upoznati svijet showbussinessa, naučiti mnoge stvari i da upozna ljude s raznih krajeva planeta. Sve vrijeme sklada i piše i pokušava da nađe izvođača koji bi izveo barem jednu njegovu pjesmu. Sanja da barem jednom čuje svoju pjesmu na radiju. Kao autor, ali i kao izvođač konkurira na mnoge festivale, ali bezuspješno. 2007. godine Neda Ukraden pristaje da uvrsti Dušanove dvije pjesme na album. Pjesme Vrijeme je i Haljina prolaze zapaženo. Poslije toga radi još nekoliko pjesama za druge izvođače, kao i pjesmu Kad sam kod kuće s Nedom Ukraden, te ulazi u finale Hrvatskog radijskog festivala. Od tog trenutka dobiva veće samopouzdanje i u suradnji s producentom Bojanom Dragojevićem. 2009. objavljuje pjesmu Da se nađemo na pola puta, koja veoma brzo postaje veliki hit na cijelom Balkanu. Milijuni pregleda na YouTube-u, zlatni tiraž u Srbiji i Hrvatskoj. Dušan i Bojan nastavljaju suradnju i odmah zatim objavljuju pjesmu Na Balkanu, koja ima ogromnu popularnost širom Balkana, Naše malo slavlje s Ivanom Selakov, Tetovaža s Nedom i Ivanom Zakom, Tarapana sa Severinom, koja postaje jedan od njenih najvećih hitova. Redaju se uspješne suradnje i sa Željkom Bebekom, Antonijom Šolom, Crvenom jabukom, producentom Branimirom Mihaljevićem i tekstopiscem Fayom. S Jasminom Stavrosom snima hit Opala. U lipnju 2013. izlazi pjesma Slučajno sa Sašom Kovačevićem, koja za tri dana ostvaruje rekordnu gledanost na YouTube-u, od 1 200 000 pregleda.